Vodena razprava: Gastronomija v občini Sevnica danes in jutri
[bookmark: _GoBack]*OPOMBA: Predstavljeni so zapisi udeležencev na delavnici v prvotni obliki, brez vsebinskih in pravopisnih popravkov
	1. Po čem je občina Sevnica dobro znana na področju gastronomije in lahko trdimo, da pozitivno (navzven in navznoter) pozicionira ponudbo sevniške kulinarike (hrane in pijače)?

	· Posamezni odlični vinarji (frankinja in penina)
· Gostilna Repovž (višja kakovost) 
· Hotel Ajdovec – odprt pred kratkim
· Kakovostne lokalne surovine 
· Modra frankinja dosega primerno ceno – regionalni nivo
· Peneča vina (Mastnak, Kozinc, Slapšak, Kobal ...) in posebna vina (bela in oranžna)
· Sevniška salama, Salamiada, kvalitetni suhomesnati izdelki – doseči večjo prepoznavnost (prodaja!)
· Sevniška voščenka (lokalno jabolko)
· Jetrna klobasa – koline
· Ajda 
· Puhla/pršjača (obložena s pregreto smetano)
· Jedi: razne enolončnice; gobova juha in ajdovi žganci; golaž in polenta; pršjača – puhla (spuhtela preden je bil kruh pečen) - pršjača (pogače); ocvirkova potica; kuhane sv. krače, krškopoljc
· Projekt »Na lov za sevniškim krožnikom« (z Gostilno Repovž in FT)
· Kmetje zalagajo šole z ekološko hrano – občina Sevnica je vzor ostalim občinam, saj bi javne ustanove še več kupile od kmetov


	2. Kje vidite največje pomanjkljivosti na področju gastronomije v Sevnici in kako bi jih lahko izboljšali?

	· Premalo ponudnikov z visokokakovostno ponudbo
· Majhna količina surovin in povprečno nizka kakovost le-teh
· Šibko povezovanje gostinskih ponudnikov med seboj in z drugimi ponudniki
· Šibka prepoznavnost gostinske ponudbe in nizka lokalna zavest o pomenu gastronomije za razvoj turizma in podeželja
· Kmetje premalo prodajo direktno gostincu – niso fleksibilni in ne nagovorijo gostincev
· Pomanjkljiva ponudba na kmetijah
· Manko dobre restavracije v Sevnici
· Birokracija pri registraciji dejavnosti za predelavo
· Osvestiti kmete, da lahko prodajo pridelke z osnovno registracijo, za predelavo pa potrebujejo registracijo dop. dej.


	3. Kaj se vam zdi izziv na področju gastronomije v Sevnici? Kje se vidite vi in vaši kolegi – drugi gostinci, partnerji in dobavitelji – čez 10 let? 

	· Vključevati lokalno pridelano hrano v gostinsko ponudbo (vino, govedo, mlečni izdelki)
· Gostinci naj spodbudijo kmete, da bodo dostavljali živila – kratka oskrbna pot
· Gostinci se morajo bolj povezati in sodelovati – dvig kakovosti skozi pozitivno konkurenco
· Postati petična gastronomska regija, kontra masovnemu turizmu, ki bo uspela zadržati pristnost posameznega ponudnika 
· Ponudnik naj storitev ponudi na visokem kakovostnem nivoju, predvsem zaradi možnosti uporabe dobrih primarnih živil iz lokalnega okolja
· Osveščati ponudnike o pomenu raznolike in kakovostnejše ponudbe na kmetijah in v gostilnah za dvig prepoznavnosti podeželja
· Za večjo uporabo lokalnih sestavin doseči kritično maso ponudbe – povezovanje kmetij
· Vrtičkarji imajo tržne viške – lahko bi jih odkupili kmetje, vzpostavili logistiko in vozili živila gostincem – logistični center bi moral prevzeti en kmet
· Ohranjanje domače – hišne tradicionalne ponudbe v povezavi z lokalnimi ponudniki
· Spremenjen način prehranjevanja gostov
· Usposabljati kadre
· Gostinci se še ne zavedajo, da je hrana ključna privlačnost podeželja – gostinec ali TK pa ključni ponudnik


	4. Kaj bo v prihodnje predstavljalo največje ovire na področju gastronomije (hrane in pijače) v Sevnici?

	· Sami ponudniki in drugi ljudje
· Ne-povezovanje gostinskih ponudnikov
· Majhne kmetije – ni dovolj velikih količin, da bi se splačalo vzpostaviti logistični center
· Neusposobljen kader
· Zakonodajne ovire za malega pridelovalca, ki bi želel pravno formalno poslovati

